इसी तरह हम भारतनेट द्वारा स्थापित बुनियादी सुविधाओं के उपयोग को सुगम बनाने के लिए प्रत्येक ग्राम पंचायत में वाईफाई हॉटस्पॉट्स लगा रहे हैं। इस अवसर पर दूरसंचार सचिव और डिजिटल संचार आयोग की अध्यक्ष श्रीमती अरूणा सुन्दरराजन ने अपने संबोधन में इन परियोजनाओं के समय पर कार्यान्वयन के लिए अग्रसक्रिय रूख अपनाते हुए चुनौतियों की पहचान करने और उन्हें दूर करने के महत्व पर प्रकाश डाला।